 கட்டி யடிக்கையாங் கான்மாறிப் பாய்கையால்  வெட்டி மறிக்கின்ற மேன்மையால் – முட்டப்போய்   மாறத் திரும்புகையால்  வண்கீரைப் பாத்தியுடன்  ஏறப் பரியா குமே. (16)  வளமான கீரைப் பாத்தி – கீரை விதை தெளிக்கும்போது பாத்தியிலுள்ள மண்ணாலகட்டிகள் அடித்து உடைக்கப்படும். வாய்க்காலில் மடை மாறித் தண்ணீர் பாயும். பாயும் மடையின் கரை வெட்டி மறிக்கப்படும். மேன்மை அதற்கு உண்டு. பாத்தியின் எல்லையில் நீர் முட்டியபின் பாத்தி-மடை திருப்பிவிடப்படும்.  குதிரையானது வண்டியில் கட்டி அடிக்கப்படும். முன்னங்கால் பின்னங்கால் என்று கால் மாறிப் பாயும். காலைத் தரையில் வெட்டிக் காட்டித் தன் மேன்மையைக் குதிரை விளக்கும். தடை வரும்போது திரும்பி ஓடும். ஆட்டுக்கும் கதவுக்கும்  செய்யுட் கிடைமறிக்குஞ் சேர்பலகை யிட்டுமுட்டும்